KOMMISSIONEN FOR DE EUROPÆISKE FÆLLESSKABER 
Bruxelles, den 25.11.1997 
KOM(97) 613 endelig udg. 
Forslag til 
RÅDETS BESLUTNING 
om bemyndigelse af Det Forenede Kongerige til at forlænge en foranstaltning, der 
fraviger bestemmelserne i artikel 6 og 17 i Rådets sjette momsdirektiv (77/388/EØF) 
af 17. maj 1977 om harmonisering af medlemsstaternes lovgivning om 
omsætningsafgifter 
(forelagt af Kommissionen) 

BEGRUNDELSE 
Ved brev registreret i Kommissionens Generalsekretariat den 6. oktober 1997 anmodede 
den britiske regering om tilladelse til i medfør af artikel 27 i Rådets sjette direktiv 
77/388/EØF af 17. maj 1977 om harmonisering af medlemsstaternes lovgivning om 
omsætningsafgifter - det fælles merværdiafgiftssystem: ensartet beregningsgrundlag1 - at 
forlænge den foranstaltning, der var blevet godkendt ved Rådets beslutning 
nr. 95/252/EF2 af 29. juni 1995. 
I overensstemmelse med sjette direktivs artikel 27 er de øvrige medlemsstater ved brev af 
23. oktober 1997 blevet underrettet om Det Forenede Kongeriges anmodning. 
I henhold til beslutning nr. 95/252/EF er Det Forenede Kongerige bemyndiget til at 
anvende en foranstaltning, hvorefter en lejer eller leasingtager kun gives fradragsret for 
50% af momsen på leje eller leasing af en personbil, når bilen anvendes til privat brug. Den 
begrænsede fradragsret opvejer den moms, der ellers skulle opkræves for bilens 
anvendelse til privat brug. 
Foranstaltningen fraviger dels sjette direktivs artikel 17 (ved at begrænse fradragsretten), 
dels artikel 6, stk. 2, der sidestiller anvendelse af et gode, der er bestemt for virksom­
heden, til privat brug med tjenesteydelser mod vederlag (ved ikke at opkræve moms af 
privatkørsel). 
Den britiske regering mener, at denne begrænsning af fradragsretten gør det muligt at 
beskatte privatkørsel i lejede eller leasede biler på den enklest mulige måde. I øvrigt mener 
Det Forenede Kongerige, at den faste begrænsning er passende, fordi firmabiler generelt 
anvendes halvdelen af tiden til privatkørsel. 
I øvrigt begrænser bestemmelsen de erhvervsdrivendes administrative forpligtelser til et 
minimum, da der ikke er behov for at føre kørselsregnskab, der skelner mellem det antal 
kilometer, der er kørt erhvervsmæssigt og privat. Endvidere bliver det hermed lettere for 
myndighederne at foretage kontrol. 
Det skal erindres, at den pågældende foranstaltning blev indført som et led i en 
gennemgribende ændring af reglerne for momsfradrag på biler. Som følge af ændringen er 
den britiske afgiftslovgivning nu mere på linje med de generelle principper i det fælles 
momssystem. 
Ud over at foranstaltningen fritager de erhvervsdrivende fra en række administrative 
forpligtelser og dermed netop udgør en forenkling af afgiftsopkrævningen som omhandlet 
i direktivets artikel 27, fandt Kommissionen, at fravigelsen var begrundet, da den indgik i 
en omfattende ændring af reglerne for momsfradrag på biler, som overvejende har givet et 
positivt resultat. 
1 EFT L 145 af 13.6.1977, s. 1. Direktivet er senest ændret ved direktiv 96/95/EF (EFT L 338 af 
28.12.1996, s. 89). 
2 EFT L 159 af 11.7.1995, s. 19. 
Det Forenede Kongerige blev dog kun bemyndiget til at fravige bestemmelserne 
midlertidigt, idet foranstaltningen kun skulle anvendes, indtil Rådet havde fastlagt 
fællesskabsregler for, hvilke udgifter der ikke giver ret til fradrag i momsen, og senest 
indtil den 31. december 1997, hvis disse regler endnu ikke var trådt i kraft. 
Fællesskabsreglerne indgik i det forslag til tolvte momsdirektiv, som Kommissionen 
imidlertid i mellemtiden har trukket tilbage, da det ikke mere syntes aktuelt. 
Kommissionen er derfor af den opfattelse, at Det Forenede Kongerige bør bemyndiges til 
midlertidigt at forlænge den pågældende foranstaltning. 
Kommissionen vedtog den 10. juli 1996 et arbejdsprogram for indførelsen af et fælles 
momssystem3, hvorefter det nye system skal indføres gradvis. 
Kommissionen har i denne forbindelse til hensigt i den nærmeste fremtid at forelægge et 
forslag til direktiv om begrænsning af fradragsretten for en række udgifter, herunder alle 
udgifter i tilknytning til biler. Formålet er at tilnærme de nationale bestemmelser på 
området, da disse for øjeblikket er meget forskellige. 
Kommissionen mener således, at bemyndigelsen kun skal gælde til den 31. december 
1998. Det vil så på det tidspunkt kunne vurderes, hvorvidt foranstaltningen fortsat er 
hensigtsmæssig på baggrund af de generelle tiltag, som kommer til at indgå i 
direktivforslaget. 
KOM(96) 328 endelig udg. af 22.7.1996. 
FORSLAG TIL 
RÅDETS BESLUTNING 
om bemyndigelse til Det Forenede Kongerige til at forlænge en foranstaltning, der 
fraviger bestemmelserne i artikel 6 og 17 i Rådets sjette momsdirektiv (77/388/EØF) 
af 17. maj 1977 om harmonisering af medlemsstaternes lovgivning om 
omsætningsafgifter 
RÅDET FOR DEN EUROPÆISKE UNION HAR -
under henvisning til traktaten om oprettelse af Det Europæiske Fællesskab, 
under henvisning til Rådets sjette direktiv 77/388/EØF af 17. maj 1977 om harmonisering 
af medlemsstaternes lovgivning om omsætningsafgifter1 - Det fælles merværdi­
afgiftssystem: ensartet beregningsgrundlag, særlig artikel 27, 
under henvisning til Rådets beslutning nr. 95/252/EF2 af 29. juni 1995, 
under henvisning til forslag fra Kommissionen, og 
ud fra følgende betragtninger: 
I medfør af artikel 27, stk. 1, i Rådets sjette momsdirektiv kan Rådet med enstemmighed 
på forslag af Kommissionen give en medlemsstat tilladelse til at indføre eller forlænge 
særlige foranstaltninger, der fraviger direktivet, for at forenkle afgiftsopkrævningen eller 
for at undgå visse former for svig eller unddragelse; 
ved brev registreret i Kommissionens Generalsekretariat den 6. oktober 1997 anmodede 
den britiske regering om tilladelse til at forlænge den foranstaltning, der var blevet givet 
tilladelse til med Rådets beslutning nr. 95/252/EF af 29. juni 1995; 
de øvrige medlemsstater er ved brev af 23. oktober 1997 blevet underrettet om Det 
Forenede Kongeriges anmodning; 
Det Forenede Kongerige fik ved Rådets beslutning nr. 95/252/EF af 29. juni 1995 
tilladelse til at anvende en foranstaltning, der fraviger artikel 6 og 17 i sjette direktiv, indtil 
den 31. december 1997; 
1 EFT L 145 af 13.6.1977, s. 1. Direktivet er senest ændret ved direktiv 96/95/EF (EFT L 338 af 
28.12.1996, s. 89). 
2 EFTL 159 af 11.7.1995, s. 19. 
foranstaltningen tager sigte på dels at give en lejer eller leasingtager fradragsret for kun 
50% af momsen på leje eller leasing af en personbil, når bilen anvendes til privat brug, dels 
på ikke at opkræve moms af privatkørsel i den pågældende bil; 
formålet med denne begrænsning af fradragsretten er at lægge en fast afgift på privatkørsel 
i biler, som afgiftspligtige personer lejer eller leaser; 
foranstaltningen, som formindsker de erhvervsdrivendes administrative forpligtelser, idet 
de ikke skal føre kørselsregnskab, der gør det muligt at fastslå, hvor mange kilometer 
privatkørsel de har kørt, er en forenkling af afgiftsopkrævningen, som omhandlet i arti­
kel 27 i sjette direktiv; 
Kommissionen vedtog den 10. juli 1996 et arbejdsprogram3 med et forslag til en tidsplan 
for en gradvis indførelse af et fælles momssystem for det indre marked; 
bemyndigelsen skal gælde indtil den 31. december 1998, så det på det tidspunkt kan 
vurderes, hvorvidt foranstaltningen fortsat er hensigtsmæssig på baggrund af den fælles 
tilgang til begrænsninger i momsfradragsretten for en række udgifter, som vælges inden 
for rammerne af arbejdsprogrammet; 
foranstaltningen har ingen negativ indvirkning på De Europæiske Fællesskabers egne 
indtægter fra merværdiafgiften -
VEDTAGET FØLGENDE BESLUTNING: 
KOM(96) 328 endehg udg, af 22.7.1996 
Artikel 1 
Som undtagelse fra bestemmelserne i artikel 17, stk. 2 og 3, i Rådets direktiv 77/388/EØF 
af 17. maj 1977 bemyndiges Det Forenede Kongerige til at begrænse lejerens eller 
leasingtagerens fradragsret til 50% af merværdiafgiften på udgifter til leje eller leasing af 
en personbil, når bilen anvendes til privat brug. 
Artikel 2 
Som undtagelse fra bestemmelserne i artikel 6, stk. 2, litra a), i Rådets direktiv 
77/388/EØF af 17. maj 1977 bemyndiges Det Forenede Kongerige til ikke at sidestille 
anvendelse til privat brug af en bil, der er bestemt for virksomheden, og som en afgifts­
pligtig person har lejet eller leaset, med tjenesteydelser mod vederlag. 
Artikel 3 
Denne bemyndigelse udløber den 31. december 1998. 
Artikel 4 
Denne beslutning er rettet til Det Forenede Kongerige. 
Udfærdiget i Bruxelles, den 
På Rådets vegne 
Formand 
ISSN 0254-1459 
KOM(97) 613 endelig udg. 
DOKUMENTER 
DA 09 06 01 
Katalognummer : CB-CO-97-630-DA-C 
ISBN 92-78-27713-4 
Kontoret for De Europæiske Fællesskabers Officielle Publikationer 
L-2985 Luxembourg 
y~